Okawix:Okawix-doc.item8/ms

Bagaimana untuk mencari di dalam korpus (Ruangan Cari dan butang Cari! ): Okawix membolehkan pencarian dalam korpus aktif untuk rencana-rencana yang berkenaan dengan pertanyaan pilihan anda. Kefungsian ini dibawakan oleh enjin carian semantik Wikiwix (yang dibangunkan di samping Okawix, oleh syarikat Linterweb ).

Pencarian adalah mudah sahaja: anda cuma perlu menaipkan pertanyaan anda dalam ruangan carian. Apabila anda menaipkan pertanyaan itu, ciri auto-lengkap memberi anda cadangan pertanyaan yang berkenaan dengan apa yang anda taipkan setakat itu dan kepada korpus yang aktif semasa (kefungsian auto-lengkap autocomplete hanya diaktifkan selepas anda menaipkan sekurang-kurangnya empat huruf dalam ruangan; anda diingatkan bahawa jika dalam senarai cadangan tidak nampak satu perkataan pun tidak bererti perkataan itu langsung tidak terdapat dalam korpus, ataupun tiadanya rencana korpus yang sepadan dengan pertanyaan anda itu).

Sebaik sahaja pertanyaan anda ditaipkan, ikuti salah satu langkah yang berikut untuk melengkapkan pencarian:

- klik salah satu istilah yang dicadangkan.

- pilih salah satu istilah yang dicadangkan dengan kekunci kursor ↑ dan ↓, kemudian tekan Enter.

- taipkan sepatah dua perkataan dalam ruangan Cari lalu tekan Enter.

- taipkan sepatah dua perkataan dalam ruangan Cari lalu klik butang Cari! .

25 hasil carian pertama dipaparkan dalam bingkai boleh lipat di sebelah kiri, diisih mengikut keberkaitan dengan pertanyaan anda. Nama-nama rencana yang dijumpai oleh enjin carian ditulis dalam palang-palang segiempat yang berwarna-warna dengan kepanjangan yang seimbang dengan keberkaitan rencana-rencana berkenaan dengan pertanyaan anda.

Nota 1 : kemunculan sesuatu rencana dalam hasil carian yang berkaitan dengan pertanyaan tidak bermaksud rencana itu mengandungi semua kata-kata dalam pertanyaan ini; keberkaitan sesuatu rencana itu dinilai oleh enjin carian Wikiwix dengan bantuan algoritma-algoritma kompleks yang butirannya di luar skop dokumentasi ini.

Note 2 : Wikiwix direka untuk menguruskan pertanyaan-pertanyaan yang diajukan dalam bahasa perbualan harian dengan sebaik-baiknya. Maksudnya, daripada sekadar menaipkan kata-kata kunci dalam ruangan carian yang anda harapkan akan memulangkan hasil-hasil carian yang terbaik, iaitu daripada perlu menyesuaikan pertanyaan anda dengan enjin carian seperti yang anda lakukan dengan kebanyakan enjin carian lain, dengan Wikiwix, anda boleh mengajukan pertanyaan anda seperti mana anda menyoal seorang manusia. Misalnya, andaikan anda ingin tahu berapa tingginya Menara Eiffel. Dengan Wikiwix, anda boleh menanyakan soalan anda sebegini: "Menara Eiffel berapa tinggi?". Kemudian, Wikiwix akan cuba "memahami" maksud pertanyaan anda lalu menghantarkan balik hasil-hasil carian yang paling berkaitan dengan soalan ini. Walau apapun, kita mesti ingat bahawa Wikiwix belum lagi mencapai tahap kecerdasan manusia sebenar berkenaan dengan pemahaman soalan; setiap keluaran Okawix dan Wikiwix yang baru akan sentiasa membawakan peningkatan.